

 **REPUBLIKA HRVATSKA**

**KRAPINSKO-ZAGORSKA ŽUPANIJA**

 **Ž U P A N**

KLASA: 007-02/20-01/03

URBROJ: 2140/01-02-20-2

Krapina, 24. siječnja 2020.

 Na temelju članka 32. Zakona o udrugama („Narodne novine“, broj 74/14 i 70/17), članka 9. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15.) članka 12. stavka 1. Pravilnika o financiranju programa i projekata od interesa za opće dobro koje provode udruge na području Krapinsko-zagorske županije („Službeni glasnik Krapinsko-zagorske županije“, broj 30A/15.) te članka 32. Statuta Krapinsko-zagorske županije (Službeni glasnik Krapinsko-zagorske županije, broj 13/01., 5/06., 14/09., 11/13., 26/13. – pročišćeni tekst i 13/18), župan Krapinsko-zagorske županije donosi

**O D L U K U**

o načinu raspodjele sredstava namijenjenih financiranju programa i projekata udruga u području zdravstvene i socijalne zaštite, brige o djeci i mladima te ljudskih

prava, demokratizacije i razvoja civilnog društva

**I.**

Ovom Odlukom o načinu raspodjele sredstava namijenjenih financiranju programa i projekata udruga u području zdravstvene i socijalne zaštite, brige o djeci i mladima te ljudskih prava, demokratizacije i razvoja civilnog društva (dalje u tekstu: Odluka) utvrđuje se financijski okvir dodjele sredstava udrugama po Natječaju za su/financiranje programa i projekata udruga u području prevencije zdravlja, skrbi o mladima i ranjivim skupinama te ljudskih prava, demokratizacije i razvoja civilnog društva (dalje u tekstu: Natječaj) te se utvrđuje dokumentacija za provedbu Natječaja (dalje u tekstu: Natječajna dokumentacija).

**II.**

Financijska sredstva namijenjena financiranju programa i projekata udruga u području prevencije zdravlja, skrbi o mladima i ranjivim skupinama te ljudskih prava, demokratizacije i razvoja civilnog društva u iznosu od 600.000,00 kuna, osigurana su u Proračunu Krapinsko-zagorske županije za 2020. godinu na razdjelu 006, glava 00640, program 1001, aktivnost A102000, stavka R1178, te će putem Natječaja biti dodijeljena udrugama koje provode programe i projekte u području prevencije zdravlja, skrbi o mladima i ranjivim skupinama te ljudskih prava, demokratizacije i razvoja civilnog društva.

**III.**

Sredstva iz točke I. i II. ove Odluke, rasporediti će se putem Natječaja udrugama za provedbu programa i projekata čije trajanje iznosi najviše 12 mjeseci, u skladu s Natječajnom dokumentacijom koja se nalazi u prilogu ove Odluke i njen je sastavni dio.

**IV.**

Natječajna dokumentacija obuhvaća:

1. Pravilnik o financiranju programa i projekta od interesa za opće dobro koje provode

udruge na području Krapinsko-zagorske županije

1. Tekst Natječaja
2. Upute za prijavitelje
3. Obrasce za prijavu programa/projekata,
4. Obrazac za procjenu kvalitete/vrijednosti programa/projekta
5. Obrasce za provedbu programa/projekta i izvještavanje.

Obrasci za prijavu iz stavka 1. ove točke su:

4.1. Obrazac za prijavu (opis) programa/projekta

4.2. Obrazac proračuna program/projekta

4.3. Obrazac izjave prijavitelja

4.4. Obrazac životopisa voditelja/voditeljice programa/projekta,

4.5. Obrazac izjave o partnerstvu (ako je primjenjivo)

4.6. Obrazac izjave o zapošljavanju (ako je primjenjivo)

4.7. Obrazac izjave o nepostojanju dvostrukog financiranja.

Obrasci za provedbu programa/projekta i izvještavanje iz stavka 1. ove točke su:

6.1. Obrazac ugovora o financiranju programa/projekta

6.2. Obrazac opisnog izvještaja provedbe programa/projekta

6.3. Obrazac financijskog izvještaja provedbe programa/projekta.

**V.**

Natječajna dokumentacija u cijelosti će biti objavljena na službenim mrežnim stranicama Krapinsko-zagorske županije (www.kzz.hr).

**VI.**

Za provođenje postupka Natječaja osnovati će se Povjerenstvo za provjeru ispunjavanja propisanih uvjeta Natječaja za su/financiranje programa i projekata udruga u području prevencije zdravlja, skrbi o mladima i ranjivim skupinama te ljudskih prava, demokratizacije i razvoja civilnog društva.

Za procjenu zaprimljenih prijava koje su uspješno ispunile provjeru propisanih uvjeta Natječaja, osnovati će se Povjerenstvo za ocjenjivanje prijava na Natječaj za su/financiranje programa i projekata udruga u području prevencije zdravlja, skrbi o mladima i ranjivim skupinama te ljudskih prava, demokratizacije i razvoja civilnog društva.

**VII.**

Na temelju provedenog postupka ocjenjivanja prijava, župan donosi Odluku o programima/projektima koji su dobili financijska sredstva temeljem Natječaja za su/financiranje programa i projekata udruga u području prevencije zdravlja, skrbi o mladima i ranjivim skupinama te ljudskih prava, demokratizacije i razvoja civilnog društva.

Na temelju Odluke iz stavka 1. ove točke Krapinsko-zagorska županija će s nositeljima programa/projekata sklopiti ugovore o financiranju.

**VIII.**

Odluka iz točke VII. objaviti će se na mrežnim stranicama Krapinsko-zagorske županije.

**IX.**

Za provedbu ove Odluke zadužuje se Upravni odjel za zdravstvo, socijalnu politiku, branitelje, civilno društvo i mlade.

**X.**

Ova Odluka objaviti će se u „Službenom glasniku Krapinsko-zagorske županije“.

 **Ž U P A N**

Željko Kolar

**Dostaviti:**

1. Upravni odjel za zdravstvo, socijalnu politiku, branitelje, civilno društvo i mlade,

2. Upravni odjel za financije i proračun,

3. „Službeni glasnik Krapinsko-zagorske županije“,

 ovdje, za objavu,

4. Za Zbirku isprava,

5. Pismohrana.